ועדת הכספים, כנסת 23, פרוטוקול מספר 209, 2020-12-15 11:40

משה גפני: אנחנו דנים בסכנת סגירת המאפייה המרחבית בקריית שמונה ופיטורי מאות עובדים.

משה גפני: בינתיים מה שנעשה עם העניין הזה, אני דיברתי כמה פעמים עם אמיר אשל מנכ"ל משרד הביטחון.

משה גפני: בשבוע שעבר קיימנו דיון בנושא.

משה גפני: ינון, אתה ניהלת את הישיבה.

משה גפני: אתה יכול לומר במשפט או שניים מה סיכמתם?

ינון אזולאי: כן.

ינון אזולאי: סיכמנו שישבו עם המאפייה יחד עם משרד הכלכלה, משרד הביטחון וועד העובדים וינסו ביחד לראות איך מגיעים להבנות.

ינון אזולאי: גם ראש העיר היה מעורב.

ינון אזולאי: לצערי, אני מעודכן מהבוקר אין הבנות אלא יש אטימות.

ינון אזולאי: כנראה שמשרד הביטחון לא מסתכל על העובדים.

ינון אזולאי: ניסינו להביא כמה פתרונות, גם כפי שאתה אמרת לי היושב ראש, להחליף את הדרום בצפון אבל זה אפילו לא עלה בצד של המאפייה כי משרד הביטחון בדיון הקודם אמר שאין מה לעשות.

ינון אזולאי: ההצעה הזאת לא הגיעה אל המאפייה שיכול להיות שהיא מסכימה או לא.

ינון אזולאי: לא התייחסנו לזה כי משרד הביטחון לא מאשר את ההחלפה הזאת ולא מוכן לזוז מילימטר מהמכרז.

ינון אזולאי: יש היום הצעה אחרת ואם תרצה אני אומר אותה, אבל לגביה אני לא יודע מה דעת משרד הביטחון.

ינון אזולאי: יש הצעה שידחו את מועד האספקה של הלחם, במקום 1 בינואר ל-1 פברואר וזה ייתן להם את האפשרות של תחנת יציאה ויוכלו לגשת למכרז אחר.

ינון אזולאי: יש להם חוות דעת משפטית שהם העבירו אותה לפיה זה אפשרי אבל זאת חוות דעת משפטית של עורך דין פרטי חיצוני.

ינון אזולאי: משרד הביטחון, כפי שאני מבין, לא מעוניין בזה.

ינון אזולאי: כפי שאני מבין, הם אומרים שהעובדים ילכו הביתצה.

מיקי לוי: בקיצור אדוני, משרד הביטחון, מנה"ר, דחה את הבקשה של הוועדה כדי לבדוק את אופציית ביטול המכרז.

מיקי לוי: גם כשיש חוות דעת משפטית חיצונית, זו עדיין חוות דעת משפטית.

מיקי לוי: זה משרד וכסלר שהוא לא משרד קטן.

מיקי לוי: אפשר למצוא פתרון שימנע את פיטורי 120 או 140 עובדי המאפייה.

מיקי לוי: מה שמפליא אותי זה שמשרד הכלכלה לא כאן.

מיקי לוי: אנחנו נלחמים.

משה גפני: מי אמר שהוא לא כאן?

משה גפני: תכף נראה אם הוא כאן.

מיקי לוי: למשרד הכלכלה יש את האופציה לבוא ולדפוק על השולחן ולומר עד כאן.

מיקי לוי: הוא יכול לומר שמכיוון שהזכיין זכה במחיר לא הגיוני, מחיר טורף, המכרז הזה הוא מכרז שאיננו חוקי ואני מורה לפקידים אצלי במשרד לבטל אותו ובבקשה בואו נתמודד עכשיו בבית המשפט.

מיקי לוי: קודם כל נבטל את המכרז הזה כי המחיר שניתן, 2.70 לכיכר לחם, הוא מחיר טורף, הוא מחיר הפסדי כדי למנוע את המשך קיומה של המאפייה.

ינון אזולאי: דודו שטייניץ אמר שארבעה שקלים, זאת העלות.

אופיר סופר: אדוני היושב ראש, תודה רבה על הדיון החשוב הזה.

אופיר סופר: הדיון הקודם עסק בטבריה ועכשיו אנחנו עסוקים בקריית שמונה ואני רוצה לחזק את ידיך בעניין.

אופיר סופר: אני חושב שנוכח משבר הקורונה, הנושא של הפריפריה, של הצפון, של הנגב, מקבל משמעות יותר חזקה ומשמעותית.

אופיר סופר: אני רוצה להתייחס לגופו של עניין.

אופיר סופר: בדיון הקודם שהיה כאן הועלו טענות חמורות ואמר אותן נציג משרד הכלכלה, שלכאורה המחיר שהוצע הוא מתחת למחיר מינימום.

אופיר סופר: זאת אומרת, אנחנו רואים שבן אדם נכנס למכרז כדי להפסיד – אני מסתמך על הדברים שנאמרו כאן על ידי נציג משרד הכלכלה – אז כנראה שמשהו כאן לא התבצע עם השכל הישר ומשהו במכרז דורש חשיבה מחודשת.

אופיר סופר: יש המלצה שמונחת במשרד הכלכלה – אני לא יודע אם זאת טיוטה או המלצה סופית – לגבי מחיר מינימום בצו המחירים ליצרן.

אופיר סופר: הדבר הזה, נוכח המקרה הספציפי עליו אנחנו מדברים, מקבל משמעות אמיתית.

אופיר סופר: אנחנו רואים שאין מחיר מינימום בצו המחירים ליצרן ואנחנו רואים מקרים שהגדולים טורפים את הקטנים וזה קורה סביב משבר הקורונה ובטח כאן בעניין הזה.

אופיר סופר: לכן מה שאמר חברי חבר הכנסת ינון, הבקשה לדחות את ההזמנה שבעצם תיתן לזה תוקף של הסכם - ההזמנה בניגוד למכרז - למכרז עצמו, אנחנו מבקשים לדחות את הוצאת ההזמנה בחודש.

אופיר סופר: בזמן הזה משרד הכלכלה יעשה את מה שהוא צריך לעשות בהקשר של צו המחירים ליצרן.

אופיר כץ: אנחנו נתקלים בחומה בצורה מבחינה משפטית לגבי המכרז הזה, אולי צריך לבדוק מסלול שהוא דווקא כלכלי, לסייע להם מבחינה תקציבית.

אופיר כץ: בעוד שלוש שנים מרכז...

אופיר כץ: יעבור לדרום וזה קצת ישנה את מה שאתם משווקים היום.

אופיר כץ: כך הבנתי.

אופיר כץ: הבסיסים של צה"ל עוברים מהמרכז לדרום.

אופיר כץ: זאת אומרת, המצוקה העיקרית היא בשלוש השנים האלה שהם נכנסים להפסד.

אופיר כץ: אני יודע שבמשרד הכלכלה יש קרן לעסקים קטנים לשימור עובדים.

אופיר כץ: אם הבעיה שלנו היא למנוע את הפיטורים במשך שלוש השנים האלה ואחר כך המצב אמור להשתפר ולדרום ישווקו יותר, שמשרד הביטחון – אני לא יודע מה הסכום לשנה, חמישה-שישה מיליון שקלים – ומשרד הכלכלה, כל אחד יעביר לקרן הזאת את הסכום הזה לשנה ויעבירו למפעל למשך שלוש שנים ואחר כך יוכלו להתנהל לבד בזכות עצמם.

משה גפני: מי נמצא כאן ממשרד הכלכלה?

טמיר כהן: תמר.

טמיר כהן: הסוכנות לעסקים קטנים.

מיקי לוי: צריך לעצור את המכרז הזה.

מיקי לוי: ההצעה היא מחיר טורף.

מיקי לוי: לא הגיוני.

קטי קטרין שטרית: בדיון הקודם אמר נציג משרד הכלכלה שמשהו לא נראה לו טוב עם כל הסיפור של המכרז הזה.

משה גפני: מה מציע משרד הכלכלה לעשות?

תמר פרנקל: מבחינתנו ככל שהמאפייה תרצה לשנות משהו מהמודל העסקי, היא יכולה לקבל ייעוץ מאתנו.

תמר פרנקל: אנחנו נוכל לסייע.

משה גפני: לא הבנתי.

קטי קטרין שטרית: שעות ייעוץ.

ינון אזולאי: אם הם רוצים להעיף עובדים, שיתייעצו עם צוותי המעוף.

משה גפני: אני לא בא לקבל ייעוץ.

משה גפני: אני רוצה לדעת.

משה גפני: הציע כאן הצעה חבר הכנסת אופיר כץ.

משה גפני: אתם משרד שהוקם כדי לעזור למקרה הזה.

משה גפני: הוא אומר, בואו נדחה את זה בחודש, נשב וננסה למצוא פתרון, אתם תסייעו להם בכסף, משרד הביטחון יסייע להם בכסף.

משה גפני: אני לא יכול לבקש לבטל מכרז אבל אני יכול לבקש לדחות.

משה גפני: אם אתם עומדים מאחורינו, אתם משרד שצריך לדאוג לעובדים, לא לתת להם ייעוץ, האם אתם יכולים לעזור למאפייה בסיוע כספי כדי שבחודש הזה נחפש פתרון.

משה גפני: אנחנו מקווים שבעוד שלוש שנים יהיה יותר קל.

משה גפני: מה את אומרת?

תמר פרנקל: מבחינת סיוע כספי, יש את הקרן למפעלים במצוקה.

תמר פרנקל: צריך לבדוק לפי הנהלים של התוכנית הזאת, אם יש להם אפשרות לסייע.

משה גפני: אני אדבר עם השר.

קטי קטרין שטרית: אדוני היושב ראש, אתה לא היית בדיון הקודם.

קטי קטרין שטרית: בדיון הקודם עלה אדם ממשרד הכלכלה ואמר שמחיר הלחם הוא ארבעה שקלים.

קטי קטרין שטרית: המאפייה שזכתה נתנה את זה במחיר של 2.70 שקלים.

קטי קטרין שטרית: לא הגיוני.

קטי קטרין שטרית: הוא כבר אמר שמשהו לא בסדר במכרז.

קטי קטרין שטרית: צריך לבטל את המכרז.

קטי קטרין שטרית: נקודה.

קטי קטרין שטרית: למה אנחנו הולכים סחור סחור?

מיקי לוי: נתנו מחיר כדי להשתלט.

משה גפני: דודו שטיינמץ כאן?

טמיר כהן: לא.

טמיר כהן: הוא לא ב-זום.

קטי קטרין שטרית: אדוני היושב ראש, יש כאן משהו מסריח.

משה גפני: אני מבקש להביא ל-זום את דודו שטיינמץ.

אופיר כץ: בוא נעזוב רגע את הסכום, אם יש אותו או אין אותו.

אופיר כץ: מבחינה תפעולית אפשר דרך הקרן הזאת להעביר כסף ישירות למאפייה?

משה גפני: לא.

משה גפני: היא לא מהקרן לעסקים קטנים.

תמר פרנקל: לגבי הקרן לעסקים, יש שם קריטריונים וצריך לבדוק יותר לעומק כדי לדעת אם הם יכולים להיכנס לתוכנית הזאת יחד עם תוכנית הבראה.

אופיר כץ: אין לך את הנתונים של המאפייה?

אופיר כץ: זאת פעם ראשונה שאת נחשפת אליהם?

משה גפני: תישארי אתנו.

משה גפני: תכף נדבר אתך לגבי הפתרון.

ינון אזולאי: דיברתי עם שר הכלכלה והוא אמר שהמנכ"ל שלו מטפל בזה באופן אישי.

ינון אזולאי: אולי בינתיים היא תעשה בדיקה מול המנכ"ל.

קטי קטרין שטרית: כל המכרז נראה לי לקוי.

קטי קטרין שטרית: לא הגיוני.

משה גפני: בסדר.

משה גפני: את חוזרת על הדברים.

משה גפני: גברת פרנקל, תבדקי עם המנכ"ל שלך.

משה גפני: הוועדה מבקשת לדעת, מכיוון שאני שומע שהוא מטפל בזה באופן אישי.

משה גפני: אני רוצה לקבל ממנו תשובה.

משה גפני: או שהוא יעלה ב-זום או שאת תדברי בשמו אחרי שדיברת אתו.

קטי קטרין שטרית: אתה מדבר על הממונה על ההגבלים העסקיים?

משה גפני: לא.

משה גפני: על מנכ"ל משרד הכלכלה.

משה גפני: הממונה על ההגבלים העסקיים, תקבלו תשובה בעוד שלוש שנים שזה בסדר.

משה גפני: היועצת המשפטית שם אמרה שזה בסדר.

משה גפני: כבר היה לי עסקים אתם.

משה גפני: אני צריך פתרון היום.

ניר ברקת: אני מציע שנסתכל על המקרה הזה כעל מקרה בוחן.

ניר ברקת: העובדים בקריית שמונה, זאת הצלת נפשות ולא פחות מזה.

ניר ברקת: אם מישהו יאבד את מקום העבודה שלו בפריפריה, במקרה הזה בקריית שמונה, אין לו תחליף תעסוקתי.

ניר ברקת: מדינת ישראל, כל הגורמים – כלכלה, משרד הביטחון, משרד האוצר ואחרים – כולם צריכים למצוא דרך איך אנחנו במבחן התוצאה מאפשרים למפעל הזה להמשיך לפעול.

ניר ברקת: אנחנו צריכים לתעדף את כל התעסוקה בפריפריה ואם לא נותנים לאנשים חלופה תעסוקתית אסור לנו לא להיכשל בעניין הזה.

ניר ברקת: אני מציע לכולנו לקחת את זה כמקרה בוחן.

ניר ברקת: אם לא נצליח בזה, אחרי המקרה הזה יבואו עוד הרבה עסקים שיתמוטטו.

משה גפני: תודה.

משה גפני: מי נמצא כאן ממשרד הביטחון?

משה גפני: אני הולך לבקש מכם שתדחו את המכרז בחודש.

ניר ברקת: למה בחודש?

ניר ברקת: תציע לתקופת הקורונה.

משה גפני: חבר הכנסת ברקת, אני יודע מה שלפנינו.

משה גפני: ועדת הכספים לא יכולה להתערב במכרז שהתבצע בחוק.

משה גפני: אנחנו לא יכולים להתערב בזה.

ניר ברקת: חודש לא ייתן מענה.

משה גפני: ייתן מענה.

ניר ברקת: לפחות לתקופת הקורונה, עד שתהיה תקופה.

משה גפני: ניר, ייתן מענה.

קטי קטרין שטרית: אני אמרתי את זה בשיחה הקודמת.

קטי קטרין שטרית: יש כאן עיר שלא בחרה בכחול לבן וזה נושא פוליטי.

קטי קטרין שטרית: נקודה.

משה גפני: קטי, זה מפריע לי.

משה גפני: אני דיברתי עם המנכ"ל כמה פעמים.

משה גפני: יש בעיה משפטית לבטל את המכרז.

משה גפני: אני מבקש, יש לנו כאן את משרד הכלכלה, יש את משרד הביטחון, יש גם מערכות לאומיות שאנחנו צריכים לחשוב עליהן.

משה גפני: עם כל הכבוד, בגמרא כתוב שלא חרבה ירושלים בגלל שהעמידו דבריהם על דין תורה.

משה גפני: יש מצב שבו משרד הביטחון לא יכול לעמוד מהצד.

משה גפני: אתם הולכים לעשות מעשה והמעשה הזה יהיה חוקי אבל הוא יהיה נורא ואיום מכיוון ש-120 עובדים יצאו לרחוב בקריית שמונה ואתם יודעים מה המשמעות של זה.

משה גפני: אמר לי מנכ"ל משרד הביטחון שהוא הסכים לעשות החלפה בין המאפיות בדרום ובצפון אלא שהלשכה המשפטית לא מאפשרת.

משה גפני: אני לא יכול להתערב בזה.

משה גפני: אף אחד מאתנו לא יכול להתערב.

משה גפני: אני יכול לבקש לדחות בחודש.

משה גפני: דחייה בחודש תאפשר לנו לעבוד מול משרד הכלכלה, תאפשר לנו לעבוד מול המשרד שלכם, תאפשר לנו לעבוד מול המאפיות ונוכל להתקדם עם העניין.

משה גפני: יכול להיות שנוכל להביא תקציב כדי לפתור את הבעיה של הפער.

משה גפני: אני לא מדבר על זה שהעובדים ייזרקו לרחוב בשעה שיש כאן משהו שלא מריח טוב, אבל אני לא יכול להגיד את זה.

משה גפני: אני אבקש תשובה.

שלמה קרעי: אדוני היושב ראש, נעשה את זה קצר.

שלמה קרעי: בהמשך לדיון הקודם שהיה, לא יתכן להשאיר במקום שאין חלופת תעסוקה כמו בקריית שמונה ובכלל בפריפריה.

שלמה קרעי: לא יתכן לזרוק עשרות משפחות לרחוב ולהרוס את מטה לחמן, במיוחד בתקופה כל כך קשה.

שלמה קרעי: משרד הביטחון היה צריך לעשות חושבים ובמכרז מראש לא להגיע למצב כל כך אבסורדי שמי שגר בקצה הצפוני של הארץ משרת את הקצה הדרומי והדבר הזה מייקר את העלויות ולכן גם בסופו של דבר המחירים הטורפים שהזכירו קודם במכרז גרמו לכך שהמצב האבסורדי הזה מתרחש.

שלמה קרעי: אנחנו כוועדת הכספים שטיפלה בהמון בעיות בתקופה של הקורונה, בעצמאים ובמובטלים, חייבים לא לאפשר לדבר הזה לקרות.

שלמה קרעי: אסור שייזרקו עשרות משפחות בקריית שמונה לרחוב .

משה גפני: תודה.

משה גפני: אביחי שטרן, ראש עיריית קריית שמונה.

 << אורח >> אביחי שטרן: שלום לחברי הוועדה.

 << אורח >> אביחי שטרן: תודה אדוני היושב ראש גם על הדיון הקודם וגם על הדיון הזה ועל כך שאתה מגלה חשיבות רבה יחד עם כל חברי הוועדה.

 << אורח >> אביחי שטרן: אני באמת אסיר תודה על כך.

 << אורח >> אביחי שטרן: חברים, שמעתי את הדברים.

 << אורח >> אביחי שטרן: אני חייב להבהיר נקודה אחת, קודם כל לחבר הכנסת אופיר כץ ידידי.

 << אורח >> אביחי שטרן: עיר הבה"דים בדרום היא לא חלק מהמכרז הזה ולכן העתקת הבסיסים היא לא רלוונטית.

 << אורח >> אביחי שטרן: אנחנו לא מדברים על הבה"דים.

 << אורח >> אביחי שטרן: עד כמה שאני יודע, שם יש להם חברה שהיא מפעילה את הכול כולל הלחם.

 << אורח >> אביחי שטרן: לכן העניין של המעבר לדרום הוא לא רלוונטי ואנחנו לא מדברים רק על שלוש שנים.

 << אורח >> אביחי שטרן: אנחנו מדברים על מפעל שמשנת 1950 עושה את זה בקצה הצפוני של הארץ ואנחנו מדברים על כך שבעזרת השם הוא גם יוכל להמשיך לעשות את זה עוד שנים רבות ולא עוד שלוש שנים או עוד חודש.

שגית אפיק: לכמה זמן המכרז?

אופיר כץ: שנתיים פלוס שנה.

 << אורח >> אביחי שטרן: גם לגור בצפון וזה שבוקר אחד סוגרים לך את המפעל ואין לך יותר אפשרויות אחרות לאותם 120 עובדים, גם לזה יש מחיר.

 << אורח >> אביחי שטרן: גם להיות בקצה של הארץ ולספק את הלחם הזה תחת אש ותחת אלפי טילים, בקור ובגשם ולפעמים גם מחוץ לגבולות הארץ, מה שהעובדים המסורים האלה עשו במשך עשרות שנים כדי שכל חייל בכל מוצב ובכל בסיס יקבל את הלחם שלו, ולכולנו יש ילדים בצבא והיו ילדים בצבא או אנחנו בעצמנו היינו בצבא – זה הזמן שלנו לדאוג להם שגם להם יהיה את הלחם שלהם.

 << אורח >> אביחי שטרן: נכון לעכשיו ההחלטה הזו מובילה בהכרח לסגירת המאפייה ופיטורים של כ-120 עובדים, מתוכם תושבי קריית שמונה.

 << אורח >> אביחי שטרן: לא הגיוני שיש חלקים בממשלה שמפתחים את הגליל ויש החלטת ממשלה לפתח את הגליל, בזמן שחלקים אחרים בממשלה תוקעים מקלות בגלגלים ופוגעים לנו בבטן הרכה של כולנו, בתעסוקה, שזה גם כך אחד האתגרים הקשים של הפריפריה.

 << אורח >> אביחי שטרן: אני הייתי מעדיף היום לשבת ולכתוב את הסיפור החדש של קריית שמונה עם פודטק, החממות הטכנולוגיות, לייצר תעסוקה חדשה ואוכלוסייה איכותית לגליל אבל אי אפשר לפרוץ קדימה כשכל הזמן צריך לכבות שריפות וכל הזמן לראות שהחלטות של חלקים מסוימים בממשלה מחזירות אותנו אחורה.

 << אורח >> אביחי שטרן: חברים, לא מדובר כאן בכסף גדול.

 << אורח >> אביחי שטרן: אני יודע שהממשלה הזאת רצתה להוביל תעסוקה עם חברת אינטל למשל, אז העבירו החלטה של 3.2 מיליארד כדי לייצר 1,000 משרות.

 << אורח >> אביחי שטרן: אם אני אחלק את זה, זה 3.2 מיליון למשרה.

 << אורח >> אביחי שטרן: כאן אנחנו מדברים על סכום דומה ל-120 משרות, אז נכון, זה לא היי-טק וזה לא אינטל אבל יש כאן ציונות, יש פה ישוב שיושב בקצה ו-120 משרות ולא משרה אחת.

 << אורח >> אביחי שטרן: חברים, לא מדובר בכסף גדול.

 << אורח >> אביחי שטרן: מדובר כאן

 << אורח >> אביחי שטרן: באנשים שמסרו נפשם עשרות שנים כדי שחיילי צבא הגנה לישראל יוכלו לאכול לחם ולקבל אותו בכל נקודה.

 << אורח >> אביחי שטרן: בואו, אנא מכם, חברים, הוועדה הנכבדה הזו, אני שומע את כולכם, אנחנו יודעים שכולכם בעד, בואו נעשה הכול.

 << אורח >> אביחי שטרן: אני לא יודע, הפתרונות הם אצלכם אבל אסור לנו לתת לכל אותם 120 עובדים ללכת לחפש עבודה, לא בזמן שגרה וקל וחומר לא בזמן קורונה.

 << אורח >> אביחי שטרן: אנחנו יודעים כמה קשה למצוא תעסוקה ושהאבטלה במדינת ישראל היא פי שלוש.

 << אורח >> אביחי שטרן: אין ספק שבזמן קורונה זה לא הוגן כלפי אף אזרח במדינה ובטח לא לאזרחים האלה.

 << אורח >> אביחי שטרן: אם אנחנו רוצים לצמצם, צריך לעשות את זה בצורה שקולה והדרגתית.

 << אורח >> אביחי שטרן: לא הגיוני לחתוך בוקר אחד 70 אחוזים מההכנסות בבת אחת ולא לתת אפשרות להסתגל.

 << אורח >> אביחי שטרן: אי אפשר בוקר אחד להחליט.

משה גפני: בסדר.

משה גפני: תודה.

משה גפני: תודה.

משה גפני: הבנו.

משה גפני: אני מודה לך אדוני ראש העיר.

אופיר כץ: כמה הרווחתם השנה?

אופיר כץ: כמה הפסדתם?

גלעד אהרונסון: הפסד של שלושה מיליון שקלים.

גלעד אהרונסון: בגלל חמש שנים של מחירי הפסד בגלל עבודה מול המדינה.

קטי קטרין שטרית: זאת הסיבה שהם פנו למשרד הביטחון.

גלעד אהרונסון: השנה צופים שתיגמר בהפסד של שלושה מיליון שקלים.

אופיר כץ: ובשנה הבאה, בלי המכרז הצפוני?

גלעד אהרונסון: צפוי להיות הפסד של קרוב לחמישה מיליון, שישה מיליון שקלים.

אלכס קושניר: כרגע אתם מפסידים כסף?

גלעד אהרונסון: כן.

אלכס קושניר: למה את נמצאים בהתקשרות?

גלעד אהרונסון: יצאו למכרז הזה בגלל מחירי הפסד.

גלעד אהרונסון: יצאו למכרז הזה בגלל שאמרנו שאנחנו לא יכולים לשאת.

משה גפני: יש לך תשובה ממשרד הביטחון?

משה גפני: לדחות את ביצוע תפעול המכרז הזה בחודש.

גלעד אהרונסון: לדחות את הוצאת ההזמנה.

גלעד אהרונסון: לדחות את הביצוע.

קטי קטרין שטרית: אתה לא מסביר את זה שיש עליכם עכשיו חרב שמונחת על הצוואר.

קריאה: ההזמנה אמורה לצאת מחר בבוקר.

קריאה: הוצאת הזמנה דורשת הסכם.

קריאה: הסכם, אף אחד לא יכול לאתר.

קריאה: צריך לדחות בחודש את הוצאת ההסכם, ל-1 בפברואר.

משה גפני: שאלתי האם אתם מסכימים לדחות את זה.

אבי שרקה: אדוני, אנחנו צריכים לבדוק את הבקשה הזאת.

אבי שרקה: לבדוק מה הישימות המשפטית.

אבי שרקה: ברשותך, אני רוצה לומר מספר משפטים.

אבי שרקה: צר לנו מאוד על הסיטואציה שנוצרה עם העובדים, במיוחד בתקופה הזאת.

אבי שרקה: דובר כאן על נושא של יישובי קווי עימות ופריפריה, ואני בוודאי לא מחדש לכלל הנכבדים שיושבים באולם שמשרד הביטחון מקפיד לתת עדיפויות לישובים שנמצאים בקווי עימות.

משה גפני: בסדר.

משה גפני: אני לא רוצה לשמוע את זה.

משה גפני: אני רוצה לספר לך את מה שסיפרתי לחברי הוועדה.

משה גפני: היה כאן דיון - היו הרבה דיונים – לגבי המתפרה של משרד הביטחון שהזמין במצפה רמון.

משה גפני: היו שם 50 עובדות עולות חדשות מאתיופיה ויכול להיות שזה המספר גם היום.

משה גפני: ביטלו את ההזמנה הזאת.

משה גפני: היו כאן 2.5 מיליארד שקלים על השולחן, העברה של משרד הביטחון.

משה גפני: אני כמובן לא מקשר בין הדברים.

משה גפני: אני שוקל האם להעביר את הכסף הזה או לא להעביר אותו.

משה גפני: אז מנכ"ל משרד הביטחון דאז שאל אותי למה אני מעכב את זה.

משה גפני: אמרתי לו שאני לא מעכב, אני רק רוצה לשאול אותו שאלה אחרת שלא קשורה לכסף הזה, למה אתם ביטלתם את ההזמנה.

משה גפני: זה נושא לאומי.

משה גפני: נשים, עולות חדשות מאתיופיה, נמצאות במצפה רמון ואתם ביטלתם את ההזמנה.

משה גפני: עד סוף הישיבה קיבלתי הזמנה של משרד הביטחון שהם העבירו להזמין במתפרה הזאת.

משה גפני: לצערי הרב אתם מנצלים את המצב הזה שכאן אין עכשיו העברות ואם יש, יש בשוליים.

משה גפני: אני אומר לך שאני אזכור את התאריך הזה.

משה גפני: 120 עובדים מקריית שמונה נזרקים לרחוב.

משה גפני: אני מבקש דחייה.

משה גפני: תאפשרו לנו לחפש פתרון.

משה גפני: אני רוצה להביא את משרד הכלכלה שזה התפקיד שלו.

משה גפני: אני רוצה להביא את משרד הביטחון שהוא צריך להיות חלק מהעניין הזה.

משה גפני: אף אחד לא הולך להיפגע.

משה גפני: תדחו את ההזמנה של מחר לעוד חודש.

משה גפני: על זה אני רוצה תשובה.

משה גפני: התשובה תהיה שלילית, גם אתם תקבלו תשובות שליליות.

משה גפני: אני רוצה תשובה.

מיקי לוי: אולי יש לו פתרון.

משה גפני: אם יש לו, בבקשה.

משה גפני: קרן, את ביקשת להתייחס.

משה גפני: אני תכף חוזר אליך.

קרן ברק: אני קצת מבולבלת.

קרן ברק: כל הדיון הזה שמתקיים היום אחרי הדיון בשבוע שעבר קורה כאשר את הבעיות הצגנו בשבוע שעבר והיום התכנסנו כאן כדי לקבל תשובות ממשרד הביטחון.

קרן ברק: כולנו שאלנו מדוע מתקיים היום דיון ואמרו שיגיעו עם תשובות כדי שנוכל לראות מה הדרכים המשפטיות.

קרן ברק: אני מצטערת שאנחנו מפנים אליך את השאלות, אבל אתה חייב להבין את האירוע.

קרן ברק: ראש העיר מדבר על תעסוקה בעיר ואומר שהוא לא יכול עכשיו לתקן את מצב האבטלה ובטח לא יכול להגדיל אותה, בטח לא בתקופת קורונה.

קרן ברק: אני אמרתי בדיון, ואני חוזרת על זה בקצרה, כיושבת ראש הוועדה לעסקים קטנים ובינוניים, שבתקופה הזאת צריך להילחם על כל עסק כאילו הוא העסק היחיד בארץ כדי שהמשק שלנו לא יצטמצם עוד יותר.

קרן ברק: מבחינתי זה נקרא עסק קטן ובינוני, זה גודל העסק, ולכן אנחנו צריכים להילחם כדי שהם ימשיכו לפעול כי אחרת נסגור את המדינה, משני הכיוונים האלה – תעסוקה ועסקים.

קרן ברק: אני שואלת אותך היושב ראש, אולי שווה, כשאתה אומר שאין העברות תקציביות, אולי הם לא ממש רואים את חשיבות הוועדה הזאת, אולי שווה על הנושא הזה לבקש דיון יחד עם ועדת החוץ והביטחון.

קרן ברק: אולי דיון משותף עם חוץ וביטחון.

משה גפני: אין יושב ראש.

קרן ברק: אם אין יושב ראש, אין ועדה?

קרן ברק: גם בממשלת מעבר, הוועדה מתפקדת.

קרן ברק: שהם ייקחו אותם מצד אחד ומצד שני נשב יחד אתם כי אולי את ועדת חוץ וביטחון הם סופרים יותר.

משה גפני: תודה רבה.

משה גפני: דודו שטיינמץ נמצא ב-זום.

משה גפני: אני רוצה שתעלו אותו.

משה גפני: קרן, אני רוצה לומר לך שיושב ראש הוועדה המשותפת לתקציב הביטחון זה אני.

משה גפני: אני גם בכובע הזה ואני די גאה מכיוון שאין ממשלה שמתפקדת עם תקציב, עם העברות ועם הדברים האלה שזה דבר נורא ואיום מבחינת ניהול המדינה.

משה גפני: צריך לעשות הכול ולדבר עם האנשים שידעו שיש עתיד למדינה.

משה גפני: זה לא אנחנו נעלמים.

אבי שרקה: אני גם אשמח להשלים, אדוני היושב ראש.

משה גפני: אני אמנם פוליטיקאי אבל מה שאני מבטיח, אני מקיים.

משה גפני: אני לא יכול לסיים את הישיבה הזאת מבלי שתיתן לי תשובה חיובית כי אחרת תישאר כאן עד הלילה, עד הדלקת נרות.

קריאה: רק שלא יכבו לנו את האור בקריית שמונה.

משה גפני: דודו שטיינמץ, אני רוצה לדעת.

משה גפני: משרד הכלכלה, אם זה יעלה לנו בסופו של דבר בקרן לעסקים קטנים, יעלה לנו בין שניים לשלושה מיליון שקלים כדי שנוכל להמשיך את זה בדרך שהעובדים לא יפוטרו, אתם יכולים להעביר את הכסף הזה?

משה גפני: אתם תוכלו להיכנס לזה?

משה גפני: אני שומע שהמנכ"ל שלכם בעניין.

דוד שטיינמץ: המקרה הזה בקריית שמונה, הוא מקרה בו גוף גדול היה חלק די גדול מהביקוש שהמאפייה המרחבית הייתה משווקת לו, בעצם המכרז הזה בו הוא בחר גוף אחר, התנתק מהם וכתוצאה מכך הביקוש קטן.

דוד שטיינמץ: אנחנו במסגרת פיקוח על המחירים, גם אם נגדיל את המחיר או נוריד את המחיר, לא נצליח לשנות את העניין הזה שאין ביקוש.

דוד שטיינמץ: משרד הכלכלה יכול באמצעים שיש לו, כמו שאתה אמרת, קרן לעסקים קטנים או במסגרת הרשות להשקעות, לעזור לו אבל לאו דווקא בעזרה הזאת שתגדיל לו את הביקוש.

דוד שטיינמץ: הביקוש של משרד הביטחון, במידה והוא לא יהיה ביקוש קיים, זה יהיה אבן ריחיים על החברה עצמה.

דוד שטיינמץ: אנחנו יכולים להגדיל להם את ההשקעות שם, אנחנו יכולים לתת להם עזרה במסגרת הקרן לעסקים קטנים אבל עדיין אנחנו צריכים לשמור את זה שהביקוש לחם שלהם שהיה להם עד כה, הוא ביקוש שיצטרך להמשיך.

דוד שטיינמץ: במידה וזה לא יהיה, גם הקרן לעסקים קטנים לא תעזור כאן כל כך.

דוד שטיינמץ: צריכים לשמור את זה שיהיה להם ביקוש.

דוד שטיינמץ: אנחנו במשרד נעשה את כל האמצעים האחרים.

משה גפני: אני רוצה לדעת האם אתם יכולים לעזור במציאות הזאת של 120 עובדים בקריית שמונה שיוצאים לרחוב, נזרקים לרחוב, אני שואל האם תוכלו לעזור בשניים-שלושה מיליון שקלים מהקרן לעסקים שנמצאים במצוקה.

משה גפני: את זה אני מבקש.

דוד שטיינמץ: אין בעיה אבל שניים-שלושה מיליון שקלים שניתן, זה לא יגרום לכך שהביקוש יתקיים.

גלעד אהרונסון: הם יכולים לתקן את הביקוש דרך תיקון מחיר המינימום.

גלעד אהרונסון: זה בידיים שלהם.

דוד שטיינמץ: הם יקבלו שני מיליון אבל בעוד חצי שנה עוד פעם זה יקרה.

דוד שטיינמץ: אם הביקוש ייחתך בשליש, שום דבר לא יעזור.

משה גפני: מר שטיינמץ, תקשיב לי.

משה גפני: לא דיברתי על ביקוש ולא נכנסתי לפרטים האלה.

משה גפני: יש כאן בעיה עם מכרז, יש כאן בעיה חוקית.

דוד שטיינמץ: נכון.

משה גפני: תקשיב לי.

משה גפני: אני שואל אותך שאלה.

משה גפני: אם אנחנו נגיע לפתרון והפתרון הזה עולה כסף, הוא עולה שני מיליון שקלים, שלושה מיליון שקלים, כדי שהעובדים לא יצאו כי להקים מקומות עבודה לעובדים האלה יהיה מאוד קשה, האם תוכלו במסגרת משרד הכלכלה, במסגרת הקרן לעסקים קטנים, לעזור בשניים-שלושה מיליון שקלים?

דוד שטיינמץ: אני לא יכול לומר לך כן או לא.

משה גפני: אני מבקש תשובה.

דוד שטיינמץ: אנחנו נעשה את כל המאמץ כדי לעזור להם במסגרת הקרן שאתה ציינת.

שגית אפיק: יש מחיר מינימום?

קטי קטרין שטרית: זאת בדיוק השאלה.

קטי קטרין שטרית: שאלנו אותו בדיון הקודם והוא אמר שתמוה בעיניי, הוא חזר על זה, שאין מחיר מינימום והמחיר שניתן הוא לא מחיר נורמלי.

קטי קטרין שטרית: הוא אמר את זה בישיבה הקודמת.

שגית אפיק: זה לא אמור להיות קבוע בצו הפיקוח על המחירים?

קטי קטרין שטרית: אני רוצה שתביני מה קרה כאן.

קטי קטרין שטרית: לא היה אמור להיות מכרז.

קטי קטרין שטרית: בעלי המאפייה פנו למשרד הביטחון ואמרו להם שכתוצאה מהתשומות החדשות, צריך לבדוק.

קטי קטרין שטרית: הם הלינו על המחיר.

קטי קטרין שטרית: מה עשה משרד הביטחון?

קטי קטרין שטרית: הנה, מצא הזדמנות, יצא למכרז.

קטי קטרין שטרית: יצא למכרז בלי מחיר מינימום.

קטי קטרין שטרית: תקשיבי, שוק פרוע.

קטי קטרין שטרית: זה לא הגיוני.

קטי קטרין שטרית: איך אפשר שמאפייה באזור מסוים – בוא נאמר, משפחתית, גם 120 עובדים בהשוואה לברמן שזה מפעל ענק עם 1,000 עובדים, אי אפשר לעשות השוואה.

קטי קטרין שטרית: אני אגיד לך מה יקרה.

קטי קטרין שטרית: מאפיית ברמן ייקחו אותם כקבלני משנה וזה דבר שהוא חמור.

קטי קטרין שטרית: כאן צריך משרד הכלכלה לצאת בקריאה חד משמעית שאצלו אין את הדבר הזה.

קטי קטרין שטרית: זה לא הגיוני.

קטי קטרין שטרית: פשוט לא הגיוני.

קטי קטרין שטרית: אין מכרז כזה שאין מחיר מינימום.

קטי קטרין שטרית: בעיניי זה פשוט לא הגיוני.

שגית אפיק: אתה צריך את הממונה על צווי הפיקוח במשרד הכלכלה.

משה גפני: לא.

משה גפני: אני צריך את המנכ"ל.

קטי קטרין שטרית: זה מה שאמר נציג משרד הכלכלה.

קטי קטרין שטרית: נציג משרד הכלכלה, מר שטיינמץ היקר, אמר את זה בדיון הקודם.

משה גפני: אני צריך את מנכ"ל משרד הכלכלה.

קטי קטרין שטרית: יש עוד נתון שאתם לא יודעים.

קטי קטרין שטרית: משרד הביטחון אומר שהם זכו בדרום, ולכן למה אתם מלינים?

קטי קטרין שטרית: הם זכו בדרום והמחיר שהם הגישו בדרום היה זול יותר.

קטי קטרין שטרית: למה?

קטי קטרין שטרית: כי מדובר ב-40 אחוזים ובצפון זה 20 אחוזים.

קטי קטרין שטרית: לכן זה יקר יותר בצפון.

קטי קטרין שטרית: לכן הם נתנו מחיר יקר יותר בצפון לעומת הדרום.

קטי קטרין שטרית: ומה הם עושים להם היום?

קטי קטרין שטרית: הם אומרים להם שאם אתם עד סוף השבוע לא תתחילו, ניקח לכם גם את הדרום.

קטי קטרין שטרית: תגידי לי משפטית אם משהו כאן לא מסריח.

משה גפני: מה את רוצה ממנה?

משה גפני: היא יודעת את הפרטים?

משה גפני: איך היא יכולה להיכנס לזה?

קטי קטרין שטרית: תראו כמה סימני שאלה יש כאן.

קטי קטרין שטרית: צריך לבטל את המכרז.

משה גפני: תודה.

משה גפני: בבקשה, אבי שרקה.

אבי שרקה: אני אשמח להתייחס למספר נקודות, ברשותך, כולל הנקודה שחברת הכנסת העלתה בנושא אולטימטום.

אבי שרקה: אני רוצה לציין דבר מאוד חשוב שהוא נוגע לכולנו.

אבי שרקה: ב-1 בינואר 2021 חיילי צבא הגנה לישראל בצפון, בדרום ובמרכז צריכים להתחיל לקבל מזון שנוגע ללחם ומוצרי מאפה.

גלעד אהרונסון: והם יקבלו.

גלעד אהרונסון: אמרנו שהם יקבלו.

גלעד אהרונסון: מותר לכם ל האריך את ההזמנה עד חודש מארס.

 << אורח >> יצחק דהן: אני נכנס לבסיסים בצפון נותן את הלחם.

 << אורח >> יצחק דהן: אני נותן את הלחם בבסיסים ולא אתה.

 << אורח >> יצחק דהן: אני קם ב-2:00 לפנות בוקר.

משה גפני: יש לי בקשה אליך, משרד הביטחון.

משה גפני: אני שאלתי שאלה.

אבי שרקה: אני עונה לך, כבודו.

אבי שרקה: יש לי תשובה בשבילך.

משה גפני: מה השאלה ששאלתי?

אבי שרקה: לגבי הארכה בחודש.

משה גפני: אני לא רוצה להיכנס לתוך המכרז.

משה גפני: אני דיברתי עם המנכ"ל ואני הבנתי את רוח הדברים.

משה גפני: אני מציע שתתייחס לעניין הזה.

אבי שרקה: אני מתייחס.

משה גפני: החיילים יקבלו את הלחם ואין ויכוח לגבי זה.

משה גפני: אף אחד מאתנו לא רוצה לעשות פעולה שהפעולה הזאת תגרום לכך שלחם לא יגיע לבסיסים.

משה גפני: הלחם יגיע לבסיסים.

משה גפני: אנחנו מבקשים בקשה אחת.

משה גפני: היות ואמר לי המנכ"ל שיש בעיה משפטית עם העניין הזה.

משה גפני: הוא אמר ששתי המאפיות הסכימו להחליף, משרד הביטחון הסכים להחליף, הוא אמר שיש בעיה משפטית.

משה גפני: בסדר, הבנו.

משה גפני: יש כאן גם בעיה כספית שצריך לראות איך פותרים אותה.

משה גפני: אני צריך חודש.

משה גפני: את החודש הזה אני צריך כדי לנסות להגיע לפתרון.

משה גפני: אני יכול אחרי חודש להרים ידיים ולהגיד שלא הצלחתי אבל תנו לי, אחרי שאמרתם אתם משרד הביטחון שאתם מוכנים לפתרון הזה אלא שיש בעיה, אני רוצה את החודש הזה לפתרון.

משה גפני: אני אדבר עם מנכ"ל משרד הכלכלה, אני אדבר עם מנכ"ל משרד הביטחון וננסה לראות שמבחינה משפטית אנחנו יכולים לסדר את העניין הזה.

משה גפני: אני מבקש את הדחייה הזאת.

אבי שרקה: אני עונה לכבודו שסמנכ"ל וראש מנה"ר אבי דדון שהפריפריה מאוד מאוד חשובה לו והוא פועל לילות כימים עבור הפריפריה ועבור אזורים בקווי עימות, מאשר ויפעל לאשר דחייה של חודש עבור המשך ההתקשרות עם המאפייה בתקווה שבחודש הזה יימצא פתרון.

אבי שרקה: אני רק רוצה לציין אדוני שאישור של חודש נוסף דורש תהליך מסודר במשרד הביטחון, בוועדת פטור וכדומה.

קטי קטרין שטרית: תעשו, מה הבעיה?

קטי קטרין שטרית: זה בשם הפריפריה.

אבי שרקה: עניתי לשאלת כבודו לגבי החודש.

משה גפני: בסדר.

משה גפני: אני מבקש להשיג לי את מנכ"ל משרד הכלכלה ואם לא ישיגו אותו עכשיו, אני אדבר אתו יותר מאוחר.

משה גפני: אני הולך לדבר עם מנכ"ל משרד הביטחון.

משה גפני: אנחנו לא נאפשר את המציאות הזאת שבה במקום כמו קריית שמונה, משרד הביטחון הוא זה שיגרום ל-120 עובדים לצאת לרחוב.

משה גפני: אפשר להגיד את מה שאמר לי המנכ"ל שיש בעיות כאלה וכאלה, אני לא אפרט אותן.

משה גפני: אני יודע, יש בעיות אבל הסכמתם.

משה גפני: אילולא הבעיה המשפטית הסכמתם.

משה גפני: אני מדבר אליך כי אתה מייצג את משרד הביטחון ואני מתכוון למשרד.

משה גפני: אין לי טענות למשרד.

משה גפני: המציאות היא שהסכמתם שמחליפים את המאפיות.

משה גפני: זאת אומרת, המאפייה הזאת בקריית שמונה, המאפייה המרחבית, תמשיך לפעול בקריית שמונה.

משה גפני: הסכמתם, עם כל הבעיות.

משה גפני: יש בעיה משפטית ועם זה אני לא יכול להתווכח.

משה גפני: יבוא מישהו ויגיד שמבחינת החוק אתה לא יכול לעשות.

משה גפני: לכן אני צריך את החודש ובחודש הזה ננסה לפתור את הבעיה.

ניר ברקת: ברשותך, אם אפשר להוסיף משהו קטן על דבריך.

ניר ברקת: אנחנו צריכים לשאול את עצמנו איך מונעים מכרז כזה שוב.

מיקי לוי: פיקוח מחירים.

מיקי לוי: שקודם כל ייתן מחיר מינימום.

משה גפני: ניר, רגע.

משה גפני: אתה יותר חכם ממני אבל אני רוצה להגיד לך משהו.

משה גפני: אנחנו מתמקדים במאפייה המרחבית בקריית שמונה.

משה גפני: אני יודע שמה שאתה אומר נכון, אני יודע שצריך לעשות את זה.

משה גפני: אם אנחנו ניכנס עכשיו לדברים נוספים, אנחנו יכולים לאבד את זה.

משה גפני: אנשים עם ראש לא גדול יגידו, מה אני צריך להיכנס לכל הבעיות האלה.

משה גפני: אני מבקש פתרון מאוד מקומי, להביא כסף ממשרד הכלכלה שזה התפקיד שלו.

משה גפני: יש את הקרן לעסקים במצוקה.

משה גפני: משרד הביטחון מסכים שהמאפייה תמשיך לעבוד והחודש הזה הוא הקייס שלנו.

ניר ברקת: אני מסכים אתך.

משה גפני: יכול להיות שאחר כך נצטרך לקיים דיון אחר.

ניר ברקת: במקביל לזה, באותם דיונים שאתה מקיים, אני חושב ששווה לשאול אותם איך אנחנו מונעים שדבר כזה לא יקרה למאפייה ב' ולמאפייה ג' ולעסק אחר בקריית שונה או במקום אחר.

מיקי לוי: משרד הכלכלה יקבע מחיר מינימום.

ינון אזולאי: אני לא חושב ששמענו עדיין אמירה ברורה ממשרד הביטחון שדוחים את ההזמנה.

ינון אזולאי: כלומר, לא מוציאים להם הזמנה וממתינים כחודש, כמו שביקש היושב ראש.

ינון אזולאי: הוא לא אמר את זה ברור.

ינון אזולאי: הוא אמר שיש להם את המשרד שלהם והם יצטרכו לבדוק.

אבי שרקה: הייתי די ברור.

מיקי לוי: נדחה בחודש.

אבי שרקה: נוכל לדחות בחודש.

ינון אזולאי: תודה רבה.

מיקי לוי: נרשם בפרוטוקול.

ינון אזולאי: בחודש הזה באמת ננסה למצוא פתרון.

ינון אזולאי: תודה רבה.

ינון אזולאי: אני חושב שזו אמירה ברורה שהיא למען העובדים.

ינון אזולאי: אני רוצה לומר לך דבר אחד שאמרנו גם בדיון הקודם.

 << אורח >> יצחק דהן: אל תכבו לנו את האור בחג האור.

 << אורח >> יצחק דהן: אנחנו סומכים עליכם.

 << אורח >> יצחק דהן: תשמרו עלינו.

יורם דדון: קשה לנו לישון בשקט.

ינון אזולאי: אתם באתם ואנחנו כאן עבורכם, כדי להדליק לכם את האור.

ינון אזולאי: אנחנו לא באים לדאוג למאפייה.

ינון אזולאי: אנחנו באים לדאוג רק לעובדים.

ינון אזולאי: אני מבקש בזמן הזה לעשות את הכול על מנת להגיע לפתרון.

ינון אזולאי: אנחנו רוצים לפתור את זה אחת ולתמיד.

ינון אזולאי: תודה רבה ליושב ראש על ההישג הגדול הזה.

קטי קטרין שטרית: עוד הצעה אחת למשרד הביטחון.

קטי קטרין שטרית: עלה השר שאני מאוד מעריכה אותו, מיכאל ביטון, כדי לתת תשובה לשאילתה שהגשנו.

קטי קטרין שטרית: אני מבקשת מכם, אל תכפישו את שמה של המאפייה.

קטי קטרין שטרית: עלה השר ואמר דברים מאוד קשים על המאפייה.

קטי קטרין שטרית: הוא דיבר על לחם לא טרי, דיבר על לחם קפוא, אמר הרבה דברים ואני עשיתי בדיקה בנושא הזה.

קטי קטרין שטרית: לא היה ולא נברא.

קטי קטרין שטרית: אז בבקשה מכם משרד הביטחון, זאת כבשת הרש, אל תפגעו.

קטי קטרין שטרית: ניסית בהתחלה לתת נאום לגבי הפריפריה.

קטי קטרין שטרית: לא פוגעים באנשים האלה ששומרים על הגבול הצפוני של מדינת ישראל.

קטי קטרין שטרית: אתם משרד הביטחון, אתם האחרונים שצריכים לדבר עליהם בסגנון הזה.

אופיר סופר: אדוני היושב ראש, קודם כל אני רוצה לברך על הפעולה.

אופיר סופר: אני חושב שזה הישג משמעותי.

אופיר סופר: אגב, למדתי להכיר את החשיבות של הזיכרון שלך, כמה הוא אפקטיבי.

אופיר סופר: אני רוצה להדגיש שמשרד הביטחון הוא כאן ב-לופ.

אופיר סופר: משרד הכלכלה, כמו שאנחנו שומעים, אמר בדיון הקודם דברים אחרים ובדיון הזה לא אמר דברים דומים.

אופיר סופר: לכן החשיבות של העבודה על הנושא של מחיר המינימום היא חשובה מאוד.

אופיר כץ: אני מקווה שאני טועה אבל אני לא רואה איך אפשר לשנות את המכרז הזה.

אופיר כץ: הדגש בחודש הזה צריך להיות על משרד הביטחון ומשרד הכלכלה, להעביר את הכסף לשלוש שנים ואחר כך יהיה מכרז חדש ובעזרת השם הוא יהיה יותר בסדר.

משה גפני: זה מה שאמרתי.

משה גפני: רבותיי, אני רוצה לסכם.

יורם ממן: אם אפשר ברשותך, כמה מילים.

יורם ממן: אני סגן ראש העיר קריית שמונה.

יורם ממן: בהמשך לדבריו של ראש העיר, גם בדיון הקודם הדברים שנאמרו על ידי חברי הוועדה, אני בהחלט חושב שיש כאן אמירה ברורה ומוחלטת וכולם מבינים את הצורך של אותן משפחות, 120 משפחות על כל הנגזרות שלהן, ויש יותר מהמספר הזה, שאמורים ביום שאחרי, אני לא רוצה לומר להיזרק לרחוב.

יורם ממן: אמנם הייתה החלטת ממשלה מ-2004 שאמרה להעצים את הצפון, ליצור המון מנועי צמיחה אבל משום מה אנחנו רואים כאן אוזלת יד.

יורם ממן: למרות שהתוצאה כרגע היא טובה והיא נכונה לעת הזו, הייתי חושב שאפשר, בגלל התקופה הרעה הזו שפוקדת את העולם כולו ואת קריית שמונה בפרט, אולי כדאי לחשוב על הקפאת המכרז.

יורם ממן: אנחנו היינו שם ונישאר אחרי ואנחנו שם בזכות.

יורם ממן: לפחות את מה שיש לנו, תשאירו לנו.

יורם ממן: אל תתקעו לנו מקלות בגלגלים.

משה גפני: תודה רבה.

משה גפני: זה לא תפקיד של ועדת הכספים לעסוק בעניין הזה.

משה גפני: זה לא התפקיד שלנו.

משה גפני: אני לקחתי על עצמי מאז אני כאן לטפל בבעיות האלה.

משה גפני: אני חושב שאלה בעיות של פיקוח נפש.

משה גפני: זה גובל במציאות שאי אפשר לתאר אותה.

משה גפני: המציאות הזאת, עיר כמו קריית שמונה, אותו דבר היה לנו בחצור הגלילית, אותו הדבר היה לנו עם תע"ש ואני יכול להביא עוד הרבה דוגמאות.

משה גפני: אנחנו צריכים למצוא פתרון.

משה גפני: הכוח שלנו היום הוא יותר חלש ואמרתי קודם למה הוא יותר חלש.

משה גפני: זאת המציאות.

משה גפני: הכנסת יותר חלשה, הממשלה יותר חלשה, המציאות הזאת היא מציאות שמאוד קשה להתמודד אתה.

טמיר כהן: מנכ"ל משרד הכלכלה עולה עכשיו ל-זום.

משה גפני: בסדר.

משה גפני: אני תכף אדבר אתו.

משה גפני: המציאות הזאת בה אנחנו יודעים מה כוחנו, אין לנו יכולת להתערב במכרז וזה גם לא יעזור כי מיד תתחיל מלחמה בין עורכי דין, בין יועצים משפטיים והתוצאה תהיה שהעובדים יהיו בבית או שיהיו ברחוב.

משה גפני: זה בלתי אפשרי.

משה גפני: אני מודה למשרד הביטחון, ותמסור את זה בשמי למנכ"ל, שהסכים לדחות את זה בחודש.

משה גפני: אני לא יודע אם נצליח, אני מתפלל לקדוש ברוך הוא שנצליח ובחודש הזה נוכל להביא את משרד הכלכלה, שזה התפקיד שלו ולשם כך הוא קם וקיים, שהוא יוכל לעזור גם מבחינה כספית.

משה גפני: המציאות הזאת היא מציאות שאנחנו נצטרך לראות איך אנחנו משאירים את המאפייה הזאת באופן כזה שבו יהיה גם סיוע כספי לצורך העניין.

משה גפני: אמרתי, אני מודה למנכ"ל משרד הביטחון.

משה גפני: אני מודה לך, על שהסכמתם לדחות את זה.

משה גפני: החודש הזה יכול להיות קריטי.

משה גפני: יכול להיות שנישא ידיים לשמיים ונגיד שניסינו ולא הצלחנו.

משה גפני: אני בטוח שנצליח בעזרת השם.

משה גפני: למה אני בטוח?

משה גפני: כי אם יש רצון טוב ואין בעיה עם המאפיות, כי גם המאפייה השנייה הסכימה להחליף, יכול להיות שנוכל להגיע מבלי להיתקל בבעיות משפטיות עם סיוע, כפי שאמרו אופיר וינון.

משה גפני: אופיר וינון, אני מבקש שתעזרו לי עם העניין הה של משרד הכלכלה.

משה גפני: שגית, אני מבקש לבדוק את העניין הזה בצד המשפטי.

משה גפני: אני יודע שזאת לא הסמכות שלנו אבל שלא נהיה עמי הארצות האלה שלא יודעים כלום, שיאמרו לנו אסור ואסור ואסור.

משה גפני: יש דברים שמותר.

קרן ברק: אגב, רק שתדע, יש כבר יושב ראש לוועדת חוץ וביטחון, איתן גינזבורג.

משה גפני: בסדר.

משה גפני: אני מבקש את העזרה שלכם.

גלעד אהרונסון: כבוד היושב ראש, משפט אחד.

גלעד אהרונסון: אני רק רוצה לומר שהאירוע שאנחנו הגענו למצב הזה הוא תוצאה של זה שהמדינה קונה לחם במחיר הפסד של שלושה שקלים לאורך שנים ולכן אנחנו במקום הזה.

גלעד אהרונסון: למשרד הכלכלה יש את הפתרון במחיר המינימום ושם צריך להיות הלחץ.

משה גפני: תודה רבה.

משה גפני: אני מודה לכולם.

משה גפני: יש לנו את מנכ"ל משרד הכלכלה ב-זום.

משה גפני: יש לי בקשה אליך.

משה גפני: אני אהיה אתך בקשר אבל אני רוצה לומר לך שהיה לנו דיון שני לגבי הנושא של המאפייה המרחבית בקריית שמונה.

משה גפני: יש שם מכרז של משרד הביטחון שהם זוכים בדרום וההם זוכים בצפון.

משה גפני: בקיצור, ברוך גדול מבחינת העובדים במקום כמו קריית שמונה ולא צריך להסביר לך את זה.

משה גפני: זה היה צריך להתבצע מחר.

משה גפני: אנחנו מבקשים דחייה של חודש ובחודש הזה אנחנו נראה מה משרד הכלכלה בקרן לעסקים קטנים או בגופים אחרים במשרד יכול לעזור - לפי דעתי זה פער של בין שניים לשלושה מיליון שקלים – כדי שהמאפייה הזאת תמשיך לעבוד.

משה גפני: אנחנו ננסה להתגבר על הבעיות המשפטיות שיש בעניין הזה.

משה גפני: משרד הביטחון הודיע לנו כאן עכשיו שהוא מסכים לכך שמחר לא תצאנה ההזמנות והוא דוחה את זה בחודש.

משה גפני: אני מבקש את המעורבות שלך בעניין.

משה גפני: גם מנכ"ל חדש באופן יחסי וגם מנכ"ל מוכשר – זה אני לא אומר באופן יחסי – אני מבקש את המעורבות שלך בעניין ומבקש שנהיה בקשר.

משה גפני: אנחנו שלושה חברים כאן שעוסקים בעניין הזה – אופיר כץ, ינון אזולאי ואני יחד עם היועצת המשפטית של הוועדה – ואני מבקש את המעורבות שלך בעניין הזה כדי לפתור את הבעיה.

דוד לפלר: אני מעורב בעניין הזה כמה שבועות.

דוד לפלר: אני מעדיף לומר לך את הדברים בשיחה בינינו.

משה גפני: אנחנו נדבר.

דוד לפלר: בשמחה אני אדבר אתך מתי שנוח לך.

משה גפני: תדע לך שאחרי השיחה הזאת אני רוצה תשובה חיובית.

דוד לפלר: קודם כל, אני תומך בדחייה כדי לתת לנו עוד זמן.

דוד לפלר: נדבר מתי שנוח לך.

משה גפני: תודה רבה לך אדוני המנכ"ל.

קטי קטרין שטרית: גפני, אתה צריך להבין שבמכרז לא היה מחיר מינימום.

קטי קטרין שטרית: זה לא נורמלי.

קטי קטרין שטרית: אין דבר כזה.

משה גפני: תודה רבה.

משה גפני: אנחנו עוברים לדיון הבא.